CELEX: 62008TN0409
Language: mt
Date: 2008-09-24 00:00:00
Title: Kawża T-409/08: Rikors ippreżentat fl- 24 ta' Settembru 2008 — Nouriddin El Fatmi vs Il-Kunsill tal-Unjoni Ewropea

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/54
            
         Rikors ippreżentat fl-24 ta' Settembru 2008 — Nouriddin El Fatmi vs Il-Kunsill tal-Unjoni Ewropea
   (Kawża T-409/08)
   (2008/C 301/90)
   Lingwa tal-kawża: L-Olandiż
   Partijiet
   
      Rikorrent: Nouriddin El Fatmi (Vught, l-Olanda) (rappreżentant: G. Pulles, avukat)
   
      Konvenut: Il-Kunsill tal-Unjoni Ewropea
   Talbiet tar-rikorrent
   
               —
            
            
               tiddeċiedi li r-Regolament (KE) Nru 2580/2001 mhuwiex applikabbli u/jew tannulla d-Deċiżjoni tal-Kunsill 2008/583/KE tal-15 ta' Lulju 2008 sa fejn dawn l-istrumenti japplikaw għar-rikorrent;
            
         
               —
            
            
               tikkundanna lill-Kunsill għall-ispejjeż.
            
         Motivi u argumenti prinċipali
   Ir-rikorrent jitlob lill-Qorti tal-Prim'Istanza tiddeċiedi li r-Regolament (KE) Nru 2580/2001 (1) ma japplikax għalih u tannulla d-Deċiżjoni 2008/583/KE (2) sa fejn din tirrigwarda lir-rikorrent.
   L-ewwel nett, ir-rikorrent jafferma li l-Kunsill aġixxa mingħajr ma osserva r-rekwiżiti tal-Artikolu 5 KE. Ir-rikorrent isostni li l-Kunsill ma kellux kompetenza minħabba nuqqas ta' rabta ma' pajjiżi terzi jew mas-suq komuni.
   It-tieni nett, ir-rikorrent jafferma li l-Artikoli 60, 301 u 308 KE ma joħolqux kompetenza sabiex jiġi adottat ir-Regolament ikkontestat.
   It-tielet nett, ir-rikorrent jafferma li l-Kunsill aġixxa mingħajr ma osserva l-Artikolu 1(4) tal-Pożizzjoni Komuni 2001/931 tas-27 ta' Diċembru 2001 (3) u kiser rekwiżiti proċedurali essenzjali u prinċipji tad-dritt Komunitarju fosthom l-obbligu ta' motivazzjoni. Ir-rikorrent iqis li d-deċiżjonijiet nazzjonali li fuqhom il-Kunsill ukoll ibbaża ruħu, minn naħa, mhumiex deċiżjonijiet meħuda minn awtorità kompetenti skont l-Artikolu 1(4) tal-Pożizzjoni Komuni 2001/931 jew, min-naħa l-oħra, huma deċiżjonijiet li ġew annullati mill-qorti nazzjonali fl-appell.
   Ir-raba' nett, ir-rikorrent jafferma li l-Kunsill m'osservax id-drittijiet fundamentali tar-rikorrent u, b'mod partikolari, id-dritt għall-ħarsien tal-ħajja privata u tal-familja, id-dritt għal protezzjoni ġudizzjarja effettiva u d-dritt ta' proprjetà.
   
      (1)  Regolament tal-Kunsill (KE) Nru 2580/2001 tas-27 ta' Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (ĠU L 344, p. 70).
   
      (2)  Deċiżjoni tal-Kunsill 2008/583/KE tal-15 ta' Lulju 2008 li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li tirrevoka d-Deċiżjoni 2007/868/KE (ĠU L 188, p. 21).
   
      (3)  Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 344, p. 93).